钦定古今图书集成/明伦汇编/官常典/第098卷 > 寿春王
## 钦定古今图书集成/明伦汇编/官常典/第098卷 > 寿春王

按《明外史》本传：“熙祖二子，长仁祖，次寿春王，俱王太
后生。寿春王四子，长霍丘王，次下蔡王，次安丰王，次
蒙城王。霍丘王一子，宝应王。安丰王四子，六安王、来
安王、都梁王、英山王。下蔡、蒙城及宝应、六安诸王皆
无后，洪武元年追封。二年，定从享礼，祔祀祖庙东西
庑。寿春、霍丘、安丰、蒙城四王皆以王妃配食。十王、四”
妃墓在凤阳白塔，祠官岁祀焉。